
Okresný súd Prešov 34Cpr/16/2023 8720203704 27. 03. 2026 JUDr. Peter Uhrinovský, PhD. ECLI:SK:OSPO:2026:8720203704.6
Uznesenie Okresný súd Prešov v právnej veci žalobcu Fakultná nemocnica s poliklinikou J. A. Reimana Prešov, so sídlom Hollého 14, 081 81 Prešov, IČO: 00 610 577, zast. Advokátska kanclária GOGA a spol., s.r.o., so sídlom Kupeckého 4, 040 01 Košice, IČO: 36 863 947, proti žalovanému A. B. B., nar. XX.XX.XXXX, C. XXX, XXX XX C., zast. JUDr. Marek Sahuľ, Hlavná 111, 080 01 Prešov, o zaplatenie 1 488,79 EUR s príslušenstvom, takto rozhodol: I. Konanie zastavuje. II. Žalobcovi priznáva nárok na náhradu trov konania voči žalovanému v rozsahu 100 %, o výške ktorých bude rozhodnuté samostatným uznesením po právoplatnosti tohto uznesenia. odôvodnenie: 1. Žalobca sa žalobou doručenou Okresnému súdu B. dňa XX.XX.XXXX, postúpenou tunajšiemu súdu dňa XX.XX.XXXX, domáhal voči žalovanému zaplatenia sumy 1 488,79 EUR spolu s príslušenstvom a nahradenia trov konania. 2. Podaním doručeným súdu dňa XX.XX.XXXX žalobca vzal žalobu v celom rozsahu späť a žiadal konanie zastaviť z dôvodu, že po podaní došlo k Uznaniu dlhu žalovaným a k uzatvoreniu Dohody o splátkach. O náhrade trov konania žiadal rozhodnúť tak, aby mu súd priznal náhradu trov konania v plnom rozsahu. 3. Podľa § 144 zákona č. 160/2015 Z. z. Civilný sporový poriadok v znení neskorších právnych predpisov (ďalej aj ako „CSP“) je žalobca oprávnený vziať žalobu späť, pričom v zmysle § 146 ods. 1 CSP ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie, tak sa na prípadný nesúhlas žalovaného so späťvzatím žaloby neprihliada. 4. Späťvzatie žaloby žalobcom spĺňa všetky zákonné požiadavky a došlo k nemu skôr, než sa začalo predbežné prejednanie sporu alebo pojednávanie, a tak súhlas žalovaného so späťvzatím nie je potrebný. 5. Z predloženej Dohody o splátkach a Uznaní dlhu zo dňa X.X.XXXX mal súd za preukázané, že po podaní žaloby došlo zo strany žalovaného k uznaniu jeho dlhu vo výške 1 488,79 Eur s príslušenstvom a k dohode o splátkach daného dlhu. 6. Na základe vyššie uvedených skutočností a právnych noriem súd teda v zmysle § 145 ods. 1 CSP konanie zastavil. 7. O nároku na náhradu trov konania súd rozhodol podľa § 262 ods. 1 CSP v spojení s § 256 ods. 1 CSP, a to v rozhodnutí, ktorým sa konanie končí a podľa zásady procesnej zodpovednosti za zavinenie.
Žalobca vzal žalobu v celom rozsahu späť z dôvodu, že žalovaný po podaní žaloby uznal svoj dlh a dohodol sa na jeho splatení, a teda žaloba bola vzatá späť pre správanie sa žalovaného. Pojem „procesné zavinenie“ je pritom nevyhnutné vykladať komplexne a extenzívne. Za osobu, ktorá zavinila zastavenie konania, je považovaný žalovaný, ktorý svoj dlh splnil resp. splní po začatí sporu a vyvolal tým u žalobcu nevyhnutnosť späťvzatia dôvodne podanej žaloby. V zmysle takto uvedeného ma tak potom žalobca vo vzťahu k žalovanému nárok na náhradu trov konania v plnom rozsahu, ktorý mú súd priznal, tak ako je uvedené vo výroku tohto uznesenia. O výške náhrady trov konania bude rozhodnuté samostatným uznesením, ktoré vydá vyšší súdny úradník postupom podľa § 262 ods. 2 CSP po právoplatnosti tohto uznesenia. Poučenie: Proti tomuto uzneseniu možno podať odvolanie v lehote 15 dní od jeho doručenia na Okresnom súde Prešov. V odvolaní sa v zmysle § 363 CSP popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie treba predložiť s potrebným počtom rovnopisov a s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil.

